**Doina doinelor**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și când răul vine-n lume

cu vecinul nu te pune

Că e Prut sau că e Trotuș

vecinul ți-e frate totuși

Să nu fie de deochi

au legat Prutul la ochi

Să nu vadă ce se face

război în vreme de pace

Se-ncontrează ca nebunii

românii parc-ar fi hunii

Că-n fața lui Dumnezeu

vecinu-i fratele meu

Nu e minus nu-i nici plus

nu-i american nici rus

Și ar fi cu mult mai bine

cinstit să fiu eu cu mine

Și când totul se desface

să vă las pe toți în pace

Costel Zăgan, DOINE DE (S)PUS LA RANĂ